बंगलादेश की साइमा वाजिद विश्व स्वास्थ्य संगठन में दक्षिण पूर्व एशिया की क्षेत्रीय निर्देशक होंगी। इस पद के लिए कल नई दिल्ली में हुए चुनाव में उन्हे नेपाल के शम्भू प्रसाद आचार्य से छह वोट अधिक मिले।
साइमा वाजिद बंगलादेश की प्रधानमंत्री शेख हसीना की पुत्री हैं। उन्होंने ऑटिज्म तथा मानसिक रोगों के क्षेत्र में व्यापक काम किया है, जो श्रीलंका में जन-स्वास्थ्य नियमों में सुधार के आधार बने। इस आधार पर ही श्रीलंका में मानसिक स्वास्थ्य अधिनियम 2018 और 2020-25 के लिए राष्ट्रीय मानसिक स्वास्थ्य रणनीतिक योजना लागू की गई।
विश्व स्वास्थ्य संगठन के वर्तमान दक्षिण पूर्व एशिया क्षेत्रीय निर्देशक खेत्रपाल सिंह अगले वर्ष पहली फरवरी को साइमा वाजिद को कार्यभार सौंपेंगे। भारत उन देशों में शामिल रहा है, जिन्होंने इस चुनाव से बहुत पहले ही बंगलादेश के उम्मीदवार के लिए समर्थन व्यक्त किया था।